I Eidsvoll ble en fører stanset i promillekontroll. Ifølge twittermeldingen blåste føreren til ulovlig verdi. Det ble tatt blodprøve av sjåføren, førerkortet ble beslaglagt og anmeldelse ble opprettet.
På Råholt gjennomførte UP en trafikkontroll på fylkesveg 501. Her ble 107 kjøretøy kontrollert. Ifølge twittermeldingen ble en fører fra Litauen anmeldt for promillekjøring, og førerkortet ble beslaglagt. En annen fører ble stanset for «lavpromille». Dette ga ingen ytterligere reaksjon.